laion/Wikipedia-Exotic huggingface dataset:
Lingalakeelne Vikipeedia

Lingalakeelne Vikipeedia (lingala keeles Wikipedia) on Vikipeedia lingalakeelne versioon. Lingalakeelsele Vikipeediale pandi alus 2004. aastal. Seal on 3869 artiklit, millega see on artiklite arvult 225. keeleversioon. All Wikipedias ordered by number of articles Lingalakeelne Vikipeedia
Tšavakanokeelne Vikipeedia

Tšavakanokeelne Vikipeedia (tšavakano keeles Wikipedia) on Vikipeedia tšavakanokeelne versioon. Tšavakanokeelsele Vikipeediale pandi alus 2006. aastal. Seal on 3216 artiklit, millega see on artiklite arvult 236. keeleversioon. All Wikipedias ordered by number of articles Tšavakanokeelne Vikipeedia
Leninski rajoon (Tuula oblast)

Leninski rajoon (vene keeles Ленинский район) on 2. järgu haldusüksus Venemaal Tula oblastis. Rajooni keskus on Leninski alevik. 2014. aastani oli see ühtlasi munitsipaalrajoon, kuid liideti siis Tula linnaga, moodustades Tula linnaringkonna. Rajoon ümbritseb Tula linna. Rajooni pindala on 1351 km². Elanike arv oli 2014. aastal 64 100. Q126684906
Pangasinanikeelne Vikipeedia

Pangasinanikeelne Vikipeedia (pangasinani keeles Wikipedia) on Vikipeedia pangasinanikeelne versioon. Pangasinanikeelsele Vikipeediale pandi alus 2006. aastal. Seal on 2583 artiklit, millega see on artiklite arvult 245. keeleversioon. All Wikipedias ordered by number of articles Pangasinanikeelne Vikipeedia
Novomoskovski rajoon

See artikkel räägib Venemaa rajoonist. Ukraina rajooni kohta vaata artiklit Novomoskovski rajoon (Ukraina). Novomoskovski rajoon (vene keeles Новомосковский район) on 2. järgu haldusüksus Venemaal Tula oblasti idaosas. Rajooni keskus on Novomoskovski linn. 2009. aastani oli see ühtlasi munitsipaalrajoon, kuid liideti siis Novomoskovski linnaga, moodustades Novomoskovski linnaringkonna. Rajoon piirneb kirdes Moskva oblastiga ja idas Rjazani oblastiga. Rajooni pindala on 906 km². Elanike arv oli 2010. aastal 143 848. Q126684906
Tõvriv

Tõvriv (ukraina Тиврів) on alev Ukrainas Vinnõtsja oblastis, Tõvrivi rajooni keskus. Tõvrivi on esmamainitud 1505. aastal, mil see kuulus Leedu suurvürstiriiki. 1672–1699 kuulus Osmanite riiki ja alates 1793. aastast Vene impeeriumisse.
Tšuangikeelne Vikipeedia

Tšuangikeelne Vikipeedia (tšuangi keeles Veizgiek Bakgoh) on Vikipeedia tšuangikeelne versioon. Tšuangikeelsele Vikipeediale pandi alus 2004. aastal. Seal on 2964 artiklit, millega see on artiklite arvult 240. keeleversioon. All Wikipedias ordered by number of articles Tšuangikeelne Vikipeedia
Zdzieszowice

Zdzieszowice (saksa Deschowitz, 1936–1945 Odertal O.S.) on linn Poolas Opole vojevoodkonnas Krapkowice maakonnas, Zdzieszowice valla halduskeskus. Zdzieszowice asub Krapkowicest umbes 12 km kagus. Rahvahääletuse tulemusel jäi asula 1921. aastal Saksamaa koosseisu. 1945. aastal läks Poolale. Linnaõigused sai Zdzieszowice 1962. aastal. https://bdl.stat.gov.pl/api/v1/data/localities/by-unit/031613205054-0966040?var-id=1639616&format=jsonapi, vaadatud 5.10.2022. Zdzieszowice Encyklopedia PWN
Olesno

Olesno (saksa Rosenberg O.S., sileesia Uoleszno) on linn Poolas Opole vojevoodkonnas, Olesno maakonna ja Olesno valla halduskeskus. Olesno asub Opolest umbes 40 km kirdes. Asulat on esmaminitud 1226. aastal, linnaõigused sai 1275. aastal. Kuni 1945. aastani oli Saksamaa koosseisus. https://bdl.stat.gov.pl/api/v1/data/localities/by-unit/031613208034-0932293?var-id=1639616&format=jsonapi, vaadatud 5.10.2022. Rys historyczny Olesno
Ozimek

Ozimek (saksa Malapane) on linn Poolas Opole vojevoodkonnas Opole maakonnas, Ozimeki valla halduskeskus. Ozimek asub Opole kesklinnast umbes 20 km idas. Asula oli olemas juba 18. sajandil, kuni 1945. aastani oli Saksamaa koosseisus. Linnaõigused sai 1962. aastal. https://bdl.stat.gov.pl/api/v1/data/localities/by-unit/031613209084-0965849?var-id=1639616&format=jsonapi, vaadatud 5.10.2022. Ozimek Encyklopedia PWN
Praszka

Praszka (saksa Praschkau) on linn Poolas Opole vojevoodkonnas Olesno maakonnas, Praszka valla halduskeskus. Praszka asub Olesnost ligi 20 km põhjas. Praszkat on esmamainitud 1260. aastal, linnaõigused sai 1392. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli Praszka Varssavi hertsogiriigi koosseisus. Neljanda Poola jagamise tulemusel läks Praszka 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. Praszka kaotas linnaõigused 1870. aastal, kuid sai need 1919. aastal tagasi. https://bdl.stat.gov.pl/api/v1/data/localities/by-unit/031613208044-0932353?var-id=1639616&format=jsonapi, vaadatud 5.10.2022. Praszka Encyklopedia PWN
Věra Jourová

Věra Jourová (hääldus: [ˈvjɛra 'jourovaː]; sündinud 18. augustil 1964 Tšehhoslovakkias Třebíčis) on Tšehhi poliitik, ettevõtja ja jurist. Ta on alates 1. novembrist 2014 Euroopa Komisjoni volinik. Ta on õppinud Prahas Karli ülikoolis kultuuriantropoloogiat ja saanud 1991. aastal magistrikraadi. 2003. aastal sai temast Tšehhi Vabariigi regionaalarengu aseminister, kes vastutas Euroopa Liidu rahastuse eest Tšehhi hangetele. Samal aastal astus ta Tšehhi sotsiaaldemokraatlikku parteisse. Ta vahistati 2006. aastal kahtlustatuna altkäemaksu võtmises seoses Euroopa Liidu rahastatavate ehitushangetega ning teda peeti eeluurimisvangistuses 33 päeva. Politsei loobus 2008. aastal kõikidest süüdistustest tema vastu, 2014. aastal maksti talle osaks saanud ebaõigluse kompensatsiooniks umbes 100 000 eurot. Aastatel 2013–2014 oli ta Tšehhi regionaalarengu minister. Aastatel 2014–2019 oli ta Euroopa Komisjoni õigusküsimuste, tarbijate ja soolise võrdõiguslikkuse volinik Junckeri komisjonis. Alates 1. detsembrist 2019 on ta Euroopa Komisjoni asepresident ning väärtuste ja läbipaistvuse volinik von der Leyeni komisjonis. 2019. aastal oli Jourová ajakirja Time 100 mõjukaima inimese nimekirjas töö eest Euroopa isikuandmete kaitse üldmääruse vastuvõtmisel.
Kietrz

Kietrz (saksa Katscher, tšehhi Ketř) on linn Poolas Opole vojevoodkonnas Głubczyce maakonnas, Kietrzi valla halduskeskus. Kietrzi kesklinn asub Tšehhi piirist umbes kahe ja poole kilomeetri kaugusel. Asula oli olemas alates 11. sajandist, linnaõigused sai 1321. aastal. Kuni 1945. aastani oli linn Saksamaa koosseisus. https://bdl.stat.gov.pl/api/v1/data/localities/by-unit/031613102044-0965602?var-id=1639616&format=jsonapi, vaadatud 5.10.2022. Kietrz Encyklopedia PWN
Põhjamuda

Põhjamuda on peenike ja pehme sete mitteorgaanilist ja orgaanilist ainest ehk muda, mis koguneb veekogu põhja. Loodustingimustes on põhjamuda vee ja tahkete osakeste segu ehk suspensioon, kuivatud põhjamuda on tahke aine. Väikeste osakeste suurusega alla 0,01 mm on suhteliselt suur – 30–50%. Merede ja maismaa veekogude põhjas on laialt levinud kivimite purustamisel tekkinud murendi osakestest. Mõnikord on põhjamuda rikastatud orgaanilise ainega (sapropeel, mille lagunemisel toimub reostus väävelvesinikuga või arenevad mädanemisprotsessid. Põhjamuda on settekivimite tekkimise algstaadium. Põllumajanduses kasutatakse põhjamuda väetisena või kompostihunnikutes. Järve-, tiigi- või laguunipõhjamuda saab kasutada väetisena, koduloomade mineraaltoidilisandina või meditsiinis mudaravimiseks. Põhjamuda sadamates ja faarvaatrites kogunemine tekitab takistusi laevandusele, sellepärast rajatakse tamme ja korraldatakse süvandustöid.
Myszków

Myszków on linn Poolas Sileesia vojevoodkonnas, Myszkówi maakonna halduskeskus. Myszków asub Warta jõe ääres Częstochowa kesklinnast umbes km 30 lõunakagus ja Katowice kesklinnast ligikaudu 38 km kirdes. Küla on esmamainitud 1442. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli Myszków Varssavi hertsogiriigi koosseisus. Neljanda Poola jagamise tulemusel läks Myszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. Linnaõigused sai Myszków 1950. aastal. https://bdl.stat.gov.pl/api/v1/data/localities/by-unit/012414609011-0932057?var-id=1639616&format=jsonapi, vaadatud 6.10.2022. Myszków Encyklopedia PWN
Syców

Syców (saksa keel Groß Wartenberg, kuni 1888. aastani Polnisch Wartenberg) on linn Poolas Alam-Sileesia vojevoodkonnas Oleśnica maakonnas, Sycówi valla halduskeskus. Syców asub Oleśnicast umbes 25 km idakirdes. Linnaõigused sai enne 1312. aastat. Kuni 1945. aastani oli Saksamaa koosseisus. https://bdl.stat.gov.pl/api/v1/data/localities/by-unit/030210414074-0937379?var-id=1639616&format=jsonapi, vaadatud 3.10.2022. Syców Encyklopedia PWN
Mavea keel

Mavea keel (ka mafea keel) on Vanuatus räägitav keel, mis kuulub Põhja-Vanuatu keelte hulka. Mavea keel on kriitiliselt ohustatud. Keelt räägib umbes 30 inimest Mavea saarel, mis asub Espiritu Santo idaranniku lähedal. Seda räägivad peamiselt vanemad inimesed, nooremad mavead räägivad bislama keelt. Mavea keeles on 19 konsonantfoneemi ja 5 vokaalfoneemi. Mavea. Endangered Languages project https://phoible.org/languages/mafe1237 http://www.language-archives.org/language/mkv https://glottolog.org/resource/languoid/id/mafe1237 http://endangeredlanguages.com/lang/1310
Przemków

Przemków (saksa Primkenau) on linn Poolas Alam-Sileesia vojevoodkonnas Polkowice maakonnas, Przemkówi valla halduskeskus. Przemków asub Polkowicest umbes 18 km läänes. Primkenau sai linnaõigused enne 1305. aastat (võimalik, et 1280. aastal). 1945. aastal läks Saksamaa koosseisust Poolale ja kaotas linnaõigused. Przemków sai linnaõigused tagasi 1959. aastal. Przemków Encyklopedia PWN
Gustav Lauringson

Gustav Lauringson (sündinud 1961) on eesti bioloog ja religiooniloolane. Ta on lõpetanud Tartu Ülikooli bioloogina aastal 1987 ja EELK Usuteaduse instituudi kristliku kultuuriloo erialal aastal 2006. Lauringson, Gustav 2019. Katoliiklus ja evolutsionism 19. sajandi lõpus. Akadeemia 6: 1012–1047. Akadeemia 6: 1047 (2019).
Rait Avestik

Rait Avestik (sündinud 30. märtsil 1974) on eesti teatriteadlane, literaat ja fotograaf. Rait Avestik on lõpetanud 2001. aastal Tartu Ülikooli kirjanduse ja teatriteaduse erialal. Teatrikriitikat kirjutab 1998. aastast, tema artikleid on ilmunud kultuuriajakirjanduses ning ajalehtedes Postimees, Eesti Päevaleht, Eesti Ekspress, Pärnu Postimees jm, kogumikus "Teatrielu '98" ja "Teatrielu 2005". Ta on aastaid käsitlenud laste- ja noorteteatrite probleeme ning on mitme teatriraamatu autor ja toimetaja. Ta on Eesti Teatriliidu liige, teatriorganisatsiooni ASSITEJ Eesti Keskuse liige, Eesti Teatriuurijate ja -kriitikute Ühenduse liige. 2010. aastast on ta OÜ Fotosulg omanik ja fotograaf. Tema teatrifotonäitusi on eksponeeritud mitmes Eesti teatris. Ta on olnud mitme teatrifestivali ametlik fotograaf. 2020. aastast töötab ta õpetajana Püha Johannese Koolis. "Eesti lasteteatrid", Härmametsa Talu kirjastus 2003 "Isiklik teater. VAT-teater 20", VAT Teater 2007 "Urmas Kibuspuu. 31 aastat", Tänapäev 2009 "Eesti kooliteater. 30 aastat festivale", Eesti Harrastusteatrite Liit 2011 "Sulev Luik", Tänapäev 2011 "Kütkestaja. Näitleja Einari Koppel", Fotosulg 2013 "Juturaamat – VAT Teater 30", VAT Teater 2017 "Aarne Üksküla", Fotosulg 2017 Eike Värk, "Salme Reek – noor vana daam", Tänapäev 2007 Eike Värk, "Helend Peep roosiokkalisel teatriteel" (toimetanud koos Mari Karlsoniga), Tänapäev 2011 "Lavalt ja Lavale. Valik teatritekste Aare Toikkalt ja VAT Teatrilt" (ka koostaja), VAT Teater 2014 Madli Pesti "Kuressaare teatrielu. 18. sajandi kooliteatrist 21. sajandi linnateatrini", Kuressaare Linnateater 2014 Ave-Marleen Rei "Rästiku pihtimus. Marje Metsur" (toimetanud koos Mari Karlsoniga), Tänapäev 2016 2019 Priit Põldroosi nimeline auhind 2019 Eesti Kultuurkapitali rahvakultuuri sihtkapitali aastapreemia (harrastusteatrite aastapreemia pikaajalise harrastusteatri analüüsimise ja jäädvustamise eest suulises, kirjalikus ning fotograafilises vormis) Rait Avestik. Tutvustus Fotosule veebisaidil. Eesti Rahvusbibliograafia. Andmebaas.[alaline kõdulink] Kriitik teeb ka pilte. Tartu Postimees, 12. detsember 2013.
Lekk

Lekk on vett läbilaskev koht laeva keres. Lekkimise avastamiseks mõõdetakse veetaset pilssides - merel kord vahis, sadamas vähemalt kaks korda ööpäevas, tsisternides vähemalt kord ööpäevas. ÕS 2006
Nick Leddy

Nicholas Michael Leddy (sündinud 20. märtsil 1991 Eden Prairie'is Minnesotas) on USA jäähokimängija, kes mängib kaitsjana NHL-i klubis St. Louis Blues. 2009. aastal valis Minnesota Wild ta NHL-i draft '​is 16. valikuna. Enne profikarjääri NHL-is mängis ta jäähokit ühe hooaja Minnesota Ülikooli meeskonnas. NHL-is debüteeris Leddy hooajal 2010–11 Chicago Blackhawksi meeskonnas. Hooajal 2012–13 võitis ta Blackhawksiga Stanley karika. Aastatel 2014–2021 mängis Leddy New York Islandersis. 2021. aasta juulis siirdus ta Detroit Red Wingsi. 2022. aasta märtsis kaubeldi ta St. Louis Bluesi. 2011. aastal võitis Leddy USA kuni 20-aastaste koondisega juunioride maailmameistrivõistlustel pronksmedali. "Detroit acquires Sundqvist, Walman and 2023 2nd-round pick from St. Louis". NHL.com. 21.3.2022. Vaadatud 28.3.2022 Nick Leddy NHL.com lehel Nick Leddy hockeydb.com lehel
Hiro Arikawa

Hiro Arikawa (jaapani keeles 有川 浩 Arikawa Hiro; sündinud 9. juunil 1972 Kōchis) on jaapani naiskirjanik. 2003. aastal võitis ta Dengeki romaaniauhinna teose "Shio no Machi" eest. Tema romaani "Hankyū Densha" põhjal valmis 2011. aastal samanimeline film ja romaani "Shokubutsu Zukan" põhjal valmis 2016. aastal film "Shokubutsu Zukan: Unmei no Koi, Hiroimashita". "Rändava kassi kroonikad", Tänapäev 2019. Tõlkinud Margit Juurikas. (旅猫リポート) "Kassid, kes valvavad meie üle", Tänapäev 2022. Tõlkinud Margit Juurikas.
Brock Nelson

Brock Christian Nelson (sündinud 15. oktoobril 1991 Minneapolises Minnesotas) on USA jäähokimängija, kes mängib keskründajana NHL-i klubis New York Islanders. 2010. aastal valiti ta NHL-i draft '​is New York Islandersi poolt 30. valikuna. Aastatel 2010–2012 mängis ta jäähokit kaks hooaega Põhja-Dakota Ülikooli meeskonnas. Hooaja 2011–12 lõpus hakkas Nelson mängima AHL-i klubis Bridgeport Sound Tigers. NHL-is tegi ta Islandersi meeskonnas debüüdi hooaja 2012–13 väljalangemismängudes. Alates hooajast 2013–14 on ta kuulunud Islandersi põhikoosseisu. USA jäähokikoondise koosseisus võitis Nelson 2015. aasta maailmameistrivõistlustelt pronksmedali. Brock Nelson NHL.com lehel Brock Nelson hockeydb.com lehel
Ivika Sillar

Ivika-Doris Sillar (31. mai 1934 Tallinn – 6. juuli 2020) oli eesti teatriteadlane ja ‑pedagoog. Ta lõpetas 1953. aastal Tallinna 7. Keskkooli ja 1958. aastal Moskvas GITISe teatriteaduse erialal. Oli 1958–1965 Eesti Televisiooni kirjandus‑ ja kunstisaadete toimetaja, 1965–2010 Eesti Muusika- ja Teatriakadeemia lavakunstikooli juhataja abi, 1965–1973 ühtlasi teatriajaloo õppejõud. Ta on kirjutanud aastast 1958 teatrialaseid raamatuid ja artikleid, esialgu portreeartikleid, hiljem ka retsensioone ja probleemartikleid. Ta oli alates 1960. aastast Eesti Teatriuurijate ja -kriitikute Ühenduse ja Eesti Teatriliidu liige. 1982 Valdeko Tobro artiklikogumik „Teater ja film”. Eesti Raamat 1997 "Eesti Muusikaakadeemia Kõrgem Lavakunstikool 1957–1997". Eesti Teatriliit 2003 "Kaarup. Nimi eesti kultuuris". Eesti Teatriliit 2007 "Eesti Muusika- ja Teatriakadeemia Lavakunstikool 1957–2007". Eesti Muusika- ja Teatriakadeemia lavakunstikool 1990 Voldemar Panso nimeline auhind 1994 Priit Põldroosi nimeline auhind 1998 Eesti Teatriliidu kriitikaauhind 2008 Eesti Teatriliidu kriitikaauhind Ta oli abielus teatri- ja filmikriitik Valdeko Tobroga. Piret Kruuspere, Madis Kolk. "Vastab Ivika Sillar". Teater. Muusika. Kino, juuni 2016 Ivika Sillar. Eesti Entsüklopeedia Haud Tallinna Metsakalmistul
Shūsaku Endō

Shūsaku Endō (jaapani keeles 遠藤 周作 Endō Shūsaku; 23. märts 1923 Tōkyō – 29. september 1996 Tōkyō) oli jaapani kirjanik. Ta oli usutunnistuselt katoliiklane ning käsitles oma teostes ida ja lääne suhteid kristlase vaatevinklist. 2016. aastal lavastas Martin Scorsese tema romaani "Vaikus" põhjal samanimelise filmi. "Meri ja mürk" (海と毒薬 Umi to dokuyaku), Perioodika, 1965. "Ajal, mil ma vilistasin" (口笛をふく時 Kuchibue o fuku toki), Eesti Raamat, 1988. "Vaikus" (沈黙 Chinmoku), Gallus, 2016. "Samurai" (侍), Gallus, 2018. Akutagawa auhind (1955) Tanizaki auhind (1966) Sylvesteri orden (Vatikan, 1971) Yomiuri auhind (1979)
C.F. Monterrey

Club de Fútbol Monterrey on Mehhiko jalgpalliklubi, mis tegutseb Nuevo Leóni osariigis Monterreys. Klubi mängib Mehhiko kõrgliigas Liga MX. Klubi on asutatud 28. juunil 1945. Monterrey on tulnud Mehhiko meistriks viis korda, viimati 2019. aasta sügishooajal. Neli korda on võidetud CONCACAF-i Meistrite Liiga, kolm järjest aastatel 2010–2013 ning viimati 2019. aastal. Alates 2015. aastast on klubi kodustaadion olnud Estadio BBVA. Monterrey suurim rivaal on Tigres UANL. Kahe klubi vaheline derbi on tuntud nime Clásico Regiomontano all. Liga MX Võitja (5): 1986, Clausura 2003, Apertura 2009, Apertura 2010, Apertura 2019 Copa MX Võitja (2): 1991–92, Apertura 2017 Campeón de Campeones Teine koht (1): 2003 Supercopa MX Teine koht (1): 2018 InterLiga Võitja (1): 2010 Segunda División de México Võitja (2): 1955–56, 1959–60 CONCACAF-i Meistrite Liiga Võitja (4): 2010–11, 2011–12, 2012–13, 2019 CONCACAF Cup Winners' Cup Võitja(1): 1993 Klubide maailmameistrivõistlused Kolmas koht (2): 2012, 2019 Ametlik koduleht
Reet Neimar

Reet Neimar (26. september 1945 – 28. juuli 2008) oli eesti teatriloolane ja -kriitik. Reet Neimar õppis Tartu Riiklikus Ülikoolis eesti keelt ja kirjandust ning töötas seejärel Eesti Televisioonis režissööri abi ja teatrisaadete toimetajana. 1973. aastal lõpetas ta Leningradi Riikliku Teatri-, Muusika- ja Kinematograafiainstituudi. Alates 1967. aastast kirjutas Reet Neimar teatriarvustusi, portree- ja probleemartikleid, tegi teatriinimestega intervjuusid. Aastatel 1973–1977 töötas ta ajalehe Sirp ja Vasar teatritoimetajana, aastatel 1977–1982 Eesti NSV Teatriühingu esimehe asetäitjana loomingulisel alal ja oli kuni surmani Eesti Teatriliidu juhatuse liige. 1998. aastast töötas Reet Neimar Eesti Teatriliidus teatrikirjanduse toimetajana. Ta oli 1981. aastal asutatud ajakirja Teater. Muusika. Kino asutajate seas ning töötas pikka aega selle ajakirja teatriosa toimetajana. Voldemar Panso kutsus Reet Neimari lavakunstikateedrisse teatriajaloo õppejõuks.[viide?] Neimar töötas seal üliõpilastega alates VII lennust kuni XXIV lennuni. 2000 Kalju Haan (peatoimetaja), Vilma Paalma ja Heino Aassalu, Reet Neimar, Mall Põldmäe, Mare Põldmäe, Tiina Ritson, Eesti teatri biograafiline leksikon, Eesti Teatriliit 2007 Reet Neimar, "Sajandi sada sõnalavastust", Eesti Entsüklopeediakirjastus 2009 Reet Neimar, Pille-Riin Purje, "Jüri Järvet. Narr ja kuningas", Eesti Teatriliit 2010 Kalju Orro, "Lavakooliraamat", I ja II kd (toimetaja Reet Neimar), Eesti Teatriliit 1966–1967 "Teatrirepliik" (ETV saatesari): operatiivsed teleretsensioonid esietendustele, põhiliselt otseülekanded, esmakordselt dialoog esinejate vahel eri linnadest (Voldemar Panso Tallinnas, Kaarel Ird Tartus), nt Vilimaa „Kontrastid“, Ranneti „Kriminaaltango“ jne, autor-saatejuht Reet Neimar, režissöör-kaassaatejuht Helle Karis alates 1991 "Lennud" (ETV saatesari): üksikasjalik ülevaade lavakooli ajaloost, autor-saatejuht Reet Neimar. 2001 Raadio Ööülikooli loengud "Milleks meile Tšehhov?" ja "Inimese mõõde Anton Tšehhovi loomingus" (Vikerraadios) 1986 Eesti NSV Teatriühingu kriitikaauhind 1993 Priit Põldroosi nimeline auhind 1996 Eesti Teatriliidu kriitikaauhind 2001 Priit Põldroosi nimeline auhind 2002 Eesti Teatriliidu kriitikaauhind (koos Lea Tormisega) 2007 Valgetähe IV klassi teenetemärk  Pikemalt artiklis Reet Neimari nimeline kriitikaauhind 2009. aastal nimetas Eesti Teatriliit iga-aastase kriitikaauhinna Reet Neimari auks ümber Reet Neimari nimeliseks kriitikaauhinnaks. Reet Neimari abikaasa oli näitleja ja teatripedagoog Kalju Orro, nende poeg on arhitektuuriteadlane Oliver Orro. Mäekivi, Mirjam. Suri teatriloolane Reet Neimar Postimees, 28. juuli 2008. Eesti filmi andmebaas. Helle Karis. ETV saatesari "Lennud". ERRi arhiiv. "Reet Neimari loengud Ööülikooli veebisaidil". Originaali arhiivikoopia seisuga 23. detsember 2019. Vaadatud 2. jaanuaril 2020. Eesti riiklike teenetemärkide kavaleride andmebaas presidendi kantselei kodulehel (president.ee).
Juan Ramón Quintana

Juan Ramón Quintana Taborga (sündinud 3. detsembril 1960 Aiquiles Narciso Campero provintsis Cochabamba departemangus Boliivias) on Boliivia sõjaväelane (major), sotsioloog ja poliitik. Ta oli 23. jaanuarist 2019 kuni 10. novembrini 2019 Boliivia siseminister. Ta lõpetas 1982. aastal La Pazis sõjakooli (Colegio Militar del Ejército). Aastal 1988 lõpetas ta Columbuses Georgia osariigis Western Hemisphere Institute for Security Cooperationi. 1992. aastal lõpetas ta sotsioloogina Universidad Mayor de San Andrési. 22. maist 2017 kuni 23. jaanuarini 2019 oli ta Boliivia suursaadikuks Kuubas.
Reilly Smith

Reilly Liam Sheeran Smith (sündinud 1. aprillil 1991 Etobicoke'is Ontario provintsis) on Kanada jäähokimängija, kes mängib NHL-i klubis Pittsburgh Penguins ründajana paremäärel. 2009. aastal valis Dallas Stars ta NHL-i draft '​is 69. valikuna. Aastatel 2009–2012 mängis ta kolm hooaega Miami Ülikooli meeskonnas. 2012. aasta märtsis sõlmis ta Starsiga kolmeaastase lepingu. Debüüdi NHL-is tegi ta Starsi meeskonnas hooaja 2011–12 lõpus. Hooaja 2012–13 alguses toimunud NHL-i tööseisaku ajal mängis Smith AHL-i klubis Texas Stars. 2013. aasta jaanuaris liitus ta Dallas Starsi meeskonnaga ja lõi sama aasta 15. veebruaril mängus Vancouver Canucksi vastu oma esimese värava NHL-is. Aastatel 2013–2015 mängis ta kaks hooaega Boston Bruinsis ja aastatel 2015–17 kaks hooaega Florida Panthersiga. 2017. aasta juunis liitus ta Vegas Golden Knightsiga, mis alustas NHL-is oma esimest hooaega. Hooaja 2022/23 alguses oli Smith Jonathan Marchessaulti, William Karlssoni, Brayden McNabb, Shea Theodore'i ja William Carrieri kõrval üks kuuest mängijast, kes oli kuulunud Golden Knightsi selle esimest hooajast alates. 2023. aastal võitis ta Golden Knightsiga Stanley karika. 2023. aasta juunis kaubeldi Smith Golden Knightsist Pittsburgh Penguinsi. Tema vanem vend Brendan Smith on samuti jäähokimängija. "Penguins' Reilly Smith: Swapped for third-round pick". CBS Sports. Vaadatud 28. juunil 2023. Reilly Smith NHL.com lehel Reilly Smith hockeydb.com lehel Mall:Stanley karikas 2023
Otto Hermanni nimeline auhind

Otto Hermanni nimeline auhind (ka Otto Hermanni nimeline orkestrandiauhind) on üks Eesti teatri aastaauhindadest, mille eesmärk on tõsta esile ja väärtustada pikaaegset kõrgetasemelist pühendunud tööd teatri orkestrandina. Auhinda antakse välja 2009. aastast. Auhinnaga kaasneb Vaike Pääsukese kujundatud auaadress ja Eesti Kultuurkapitali rahaline preemia. "Otto Hermanni nimeline auhind. Eesti Teatriliidu veebisait". Originaali arhiivikoopia seisuga 30. aprill 2019. Vaadatud 1. jaanuaril 2020.
Margus Kits

Margus Kits (sündinud 3. oktoobril 1946) on eesti flötist. Töötab alates 1968. aastast Vanemuise teatris orkestrandina. 2010 Otto Hermanni nimeline auhind Margus Kits on Elmar Kitse ja Linda Kits-Mägi poeg. Kunstnik Saskia Kasemaa oli tema õde.